Berlingske Tidende, 1781-11-01
Under Dato Fredensborg Slot, den 9de August, har Hs. Majestæt allernaadigst udgivet en Placat af følgende Jndhold: At saasom Hs. Majestæt er kommen i Erfaring, som, hvorledes paa adskillige Stæder i Hs. Majestæts Rige, Norge skal have yttret sig en kiendelig Misvext paa Korn Sæden for dette Aar, saa har Hs. Majestæt, for at forekomme og saavidt mueligt afværge den deraf for Hs. Majestæts kiære og troe Undersaatter sammesteds befrygtende Mangel paa det nødvendige til Livets Underholdning, foruden andre i den Henseende føiede Foranstaltninger, allernaadigst fundet fornødent herved at igientage og paa nye alvorligen at indskierpe de tilforn udgangne Anordninger og Forbude om Brændeviinsbrænden udi Kiøbstæderne og paa Landet i Hs. Majestæts Rige Norge, samt sammes Brug og anden Overdaadighed ved Begravelser, Bryllupper og andre slige Forsamlinger, hvorved forødes endeel Korn, som bedre, fornemmelig ved indfaldende Misvext og i dyre Tider, bør bruges. J saadan Henseende igientager og anordner Hs. Majestæt allernaadigst: At, omendskiønt Hs. Majestæt vel fremdeles, som hidindtil er til Sinds at vil allernaadigst tillade, at udi Kiøbstæderne i Norge maae efter Forordningen af 12te Maj 1767. dens 13 Art. brændes Brændeviin, saa længe Kornpriserne 3de norske Kiøbstæder ikke stige saa høit, at een Tønde Rug hielder almindelig over 3 Rdlr., og een Tønde Byg eller skal over 16 Mk. Danske, saa skal dog denne Tilladelse nu for Haanden indtil videre strax indstilles og alle Brændeviins kiedler ufortøvet forsegles, hvorfor og vedkommende Magistrater og Øvrigheder i Kiøbstæderne herved anbefales, at føie de i denne Henseende fornødne Anstalter og saadant derpaa til vedkommende Stiftamtmænd at indberette, paa det disse derom til Hs. Majestæts General-Toldkammer kunne indsende deres Relationer til hvad nærmere Foranstaltning Omstændighederne maatte udfordre. Al Brændeviinsbrænden paa Landet i Norge, saavelsom Omfaren i Bøigderne til Værkerne eller Kiøbstæderne for at forhandle, sælge, eller udhøkre Brændeviin eller andre slige Drikkevare, og utilladelig Kroehold sammesteds med videre, ligesom samme allerede ved Forordningerne af 9de August 1754 dens 5 Art., 3die August 1756 og 8de Martii 1757 er forbudet, bliver herved fremdeles aldeles forbudet og afskaffet, under de i disse Forordninger fastsatte Mulcter og anden haard Straf efter Omstændighederne. Almuen paa Landet, hvorunder tillige er at forstaae Bonde Leensmænd, Møllere, Skydskaffere, Gastgivere, Kroe og Vertshuusmænd, samt der boende Haandværkere, skal det være aldeles forbudet, til noget Slags Vertskaber eller Gilder, være sig Bryllupper, Barseler, Begravelser eller andre Forsamlinger, at give eller bruge Brændeviin eller nogen saadan stærk Drik, Øll allene undtaget, under Straf at bøde efter Forordningen af 8de Martii 1757 dens 6 Art. for hver Gang 5 Rdlr., til lige Deeling imellem Angiveren, og den Skyldiges Hosbond. Jkke heller maae andre paa Landet boende til slige Forsamlinger give eller bruge noget Slags Brændeviin, Aqvavitter eller distillerede Liqveurs under Straf at bøde, efter nysmeldte Forordnings 7de Artikel, 10 Rdlr., 10 Rdlr. hvoraf Hs. Majestæts Kasse tilfalder den halve Deel, og Angiveren den anden halve Deel.